section_heading: Povijest
paragraph_text: Iako se kontinuitet naseljenosti ne može utvrditi sa sigurnošću, brojna nalazišta iz Starog vijeka ukazuju na prisutnost rimske civilizacije na području današnjeg grada i okolice. Sjeverno od grada, između općina Villayerno Morquillas i Tardajos, prolazi stara rimska cesta koja je povezivala Astorgu (u današnjoj španjolskoj provinciji León) i Burdeos (današnji Bordeaux, u Francuskoj). U današnje vrijeme, cesta najvećim dijelom više nije jasno vidljiva, a najbolje očuvana dionica nalazi se u području općine Quintanapalla.